Input: प्रप्र पूष्णस्तुविजातस्य शस्यते महित्वमस्य तवसो न तन्दते स्तोत्रमस्य न तन्दते। अर्चामि सुम्नयन्नहमन्त्यूतिं मयोभुवम्। विश्वस्य यो मन आयुयुवे मखो देव आयुयुवे मखः ॥

Padapatha: प्रऽप्र।पूष्णः।तुविऽजातस्य।शस्यते।महिऽत्वम्।अस्य।तवसः।न।तन्दते।स्तोत्रम्।अस्य।न।तन्दते।अर्चामि।सुम्नऽयन्।अहम्।अन्तिऽऊतिम्।मयःऽभुवम्।विश्वस्य।यः।मनः।आऽयुयुवे।मखः।देवः।आऽयुयुवे।मखः